Danske Banks ordførende direktør, Eivind Kolding erkender i et interview med politiken.dk, at banken har undervurderet danskernes utilfredshed med landets største bank og hele sektoren.

Det sker efter, at han havde åbnet dørene for fire medlemmer af den kapitalismekritiske bevægelse Occupy Copenhagen.

»I Danmark, og det er mere i den brede befolkning end i Occupy-bevægelsen, er der et behov for at tale finanskrisen igennem, dens årsager og Danske Banks rolle i den. Det behov var større, end vi havde forventet«, siger han.